Diari Oficial de la Generalitat Valenciana


Sumari del DOGV 7709, del 01-02-2016 (2016/322)

Notificació de la sentència dictada en el procediment de guarda i custòdia número 1091/2014.
--------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/322


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1091/2014. [2016/322]  
Judici: família, guarda, custòdia i aliments de fill menor no matrimonial no consensuat número 1091/2014.  
Part demandant: Jakeline Patricia Urdanigo Alcivar.  
Part demandada: Darío Fernando Marmolejo Castro.  
José Esteban Briz Recio, lletrat de l'Administració de Justícia del Jutjat de Primera Instància número 24 de València, faig saber que en el judici a què es fa referència s'ha dictat resolució que té l'encapçalament i la dispositiva que són com es diu:  
  
«Procediment: família, guarda, custòdia i aliments de fill menor no matrimonial no consensuat número 1091/2014-J.  
Demandant: Jakeline Patricia Urdanigo Alcivar.  
Procuradora: M.ª Carmen Máñez Castellano.  
Demandat: Darío Fernando Marmolejo Castro.  
Procurador/a: -  
  
Dispositiva  
Estime la demanda formulada per la representació processal de Jakeline Patricia Urdanigo Alcivar contra Darío Fernando Marmolejo Castro, en benefici i interés dels fills menors del matrimoni, I., nascuda el dia 13 de gener de 2010, i M., nascut el dia 5 de febrer de 2013, i dispose el següent:  
Primer  
a) S'atribuïx a la mare Jakeline Patricia Urdanigo Alcivar la guarda i custòdia dels fills menors, I. i M., i es manté l'exercici de la pàtria potestat compartida pels dos progenitors.  
b) Es fixa un dret de visites segons el qual el progenitor demandat podrà tindre en companyia seua els seus fills menors els caps de setmana alterns des de les 12.00 hores del dissabte fins a les 20.00 hores del diumenge, i els haurà de replegar i tornar al domicili matern. Pel que fa als períodes de vacances, correspondrà a la mare la primera meitat de les vacances escolars de Nadal, Setmana Santa i estiu dels anys parells, i la segona meitat dels anys imparells, i al pare la segona meitat de les vacances escolars dels anys parells i la primera meitat en els anys imparells. Quant a les visites intersetmanals li correspon al pare una vesprada a la setmana, el dimecres des de l'eixida del col·legi, que els replegarà, fins a les 20.00 hores que els tornarà al domicili de la mare.  
  
c) El demandat haurà d'abonar a l'actora, en concepte d'aliments per als seus fills menors, Y. i M., la suma mensual de 200 euros a cada un dels seus fills, en total 400 euros que haurà de fer efectius a la mare dels menors en el compte corrent que aquesta designe, per mesos anticipats, dins dels cinc primers dies de cada mes, i que haurà de ser actualitzada anualment, segons les variacions que experimente l'índex de preus al consum emés per l'Institut Nacional d'Estadística o organisme que el substituïsca. Quant a les despeses extraordinàries seran satisfetes al 50 per cent pels dos progenitors.  
  
Segon. No és procedent fer expressa condemna en costes a cap dels litigants a l'empara de l'article 394 de la Llei d'Enjudiciament Civil, atesa l'índole de la matèria litigiosa i la falta d'oposició en aquest plet.  
  
Cada part abonarà les costes processals produïdes a la seua instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en la compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons estableix la Llei Orgànica 1/2009, de 3 de novembre, i s'acreditarà aquesta consignació, excepte els casos d'aquells litigants que tinguen el benefici de justícia gratuïta. Si no s'efectua el dipòsit serà esmenable el defecte en el termini de dos dies, i no s'admetrà a tràmit si no s'ha esmenat.  
Aquesta és la sentència que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, dispose la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, Darío Fernando Marmolejo Castro.  
  
  
València, 19 de gener de 2016.- El lletrat de l'Administració de Justícia: José Esteban Briz Recio.